નવસારી – અહીંના સંસદસભ્ય સી.આર.પાટીલે છેલ્લા થોડા સમયથી વિવિધક્ષેત્રના લોકો સાથે સીધો સંપર્ક કરી સંવાદનો કાર્યક્રમ સાંસદ સાથે સંવાદ શરુ કર્યો છે. એ કાર્યક્રમમાં એક કાર્યક્રમ દિવ્યાંગો સાથે પણ કર્યો હતો, જેમાં નેત્રહીન લોકો સુધી પણ મોદી સરકારની ચાર વર્ષની સિદ્ધિઓ બ્રેઈલલીપીમાં પહોંચે એવો વિચાર વ્યક્ત થયો હતો. એ વિચારને આજે મૂર્તિમંત સ્વરૂપ મળ્યું અને સમગ્રદેશમાં પ્રથમ વખત સાફ નિયત, સહી વિકાસ નામક સરકારની સિદ્ધિઓના બ્રેઈલલીપીમાં છપાયેલા પુસ્તકનું વિમોચન સાંસદ સી.આર. પાટીલ, અંધજનમંડળના આનંદભાઈ ચોખાવાલા તથા અન્ય મહાનુભાવોની હાજરીમાં થયું હતું.